《偈二首 其一》
宋代·释咸静

气候欲流金，炎威将铄石。扇子摇明月，云片耸奇峰。

蚕成茧而麦渐收，笋抽簪而梅已熟。薰风习习，逝水滔滔。

鹊噪森松，莺啼修竹。观音势至，文殊普贤。有愿必从，无刹不现。

作者简介：释咸静，俗姓高，楚州山阳（今江苏淮安）人。住楚州胜因寺，号戏鱼，为南岳下十四世，泐潭应乾禅师法嗣。后居涟漪天宁寺，卒，年七十一。《嘉泰普灯录》卷一○、《五灯会元》卷一八有传。今录诗二十九首。